Prem Nababsing

Paramhamsa Nababsing, wanda aka fi sani da Prem Nababsing (24 Nuwamba 1940 - 21 Oktoba 2017), ɗan siyasan Mauritius ne kuma minista na MMM.

 Rayuwar farko 
An haifi Nababsing a Camp Diable, a gundumar Savanne na Mauritius. Mahaifinsa malamin makarantar firamare ne. A shekara ta 1960, ya kammala karatunsa na sakandare a Royal College Curepipe kuma ya sami gurbin karatu wanda ya ba shi damar tafiya Ingila don yin karatu a fannin ilmin sunadarai a Jami'ar Exeter. Ya kammala karatun digiri na uku a shekarar 1968 sannan ya koma Mauritius.  

Nababsing ya yi aiki a Mauritius Chemical Fertilizers and Industries (MCFI) da Cibiyar Nazarin Masana'antu ta Mauritius Sugar (MSIRI).

 Aikin siyasa 
A ƙarshen shekarun 1960s da farkon 1970s Prem Nababsing da matarsa, Vidula Seegobin-Nababsing, sun shiga cikin sabuwar kafa MMM. A babban zaɓe na shekarar 1976 an zaɓi Vidula a matsayin 'yar majalisa a mazaɓar mai lamba 20. Bayan nasarar da kawancen MMM-PSM suka samu a zaɓen shekara ta 1982 Prem ya zama jakadan Mauritius a birnin Paris na ƙasar Faransa. A zaɓen shekara ta 1983 Vidula ta kasance ‘yar takarar MMM a mazaɓar mazaɓa ta 11 Vieux Grand Port Rose Belle amma ba a zaɓe ta ba.  

Prem Nababsing kuma ya koma Mauritius daga Faransa bayan waɗannan zaɓukan na shekarar 1983. A shekarar 1987 an zaɓi Prem Nababsing a karon farko a Majalisar Dokoki ta ƙasa a mazaɓar 13 Riviere des Angullies Souillac.  Ya riƙe muƙamin jagoran 'yan adawa (Mauritius) daga shekarun 1987 zuwa 1991. A zaɓen shekara ta 1991, an sake zaɓar Prem na tsawon shekaru 5 a majalisar dokokin ƙasar kuma yana cikin kawancen MSM-MMM mai mulki.   Ya kasance Ministan Lafiya har zuwa shekara ta 1993, bayan haka ya zama Mataimakin Firayim Minista na Mauritius har zuwa shekara ta 1995.  

A cikin shekarar 1994, Nababsing ya kafa sabuwar jam'iyya mai suna Renouveau Militant Mauricien (RMM).

 Manazarta 

Category:Haihuwan 1940